# Arbeideren

### Fra Wikipedia, den frie encyklopedi

Arbeideren var en avis utgitt av og organ for Norges Kommunistiske Parti (NKP) mellom 1930 og 1940. Først utgitt som ukeavis, fra 1931 som dagsavis. Den erstattet det tidligere hovedorganet Norges Kommunistblad og tok navn fra NKPs avis på Hamar (som tidligere het Demokraten) og som la ned utgivelsen under navnet Arbeideren i 1930.

Avisen var den første som ble stanset av den tyske okkupasjonsmakten i 1940, nærmere bestemt 14. august. Arbeideren var den eneste av hovedstadsavisene som nektet å trykke et opprop fra Vidkun Quisling den 10. april. For å ikke gi det nye regimet et argument for å stanse avisen, ble det unnlatt å gi ut avisen denne dagen.

Allerede 25. april ble en betydelig del av opplaget beslagelagt etter et skarpt angrep på Nasjonal Samling og fascismen på første side. På samme måte var avisen kritisk til kongen og regjeringen Nygaardsvold som avisen på lederplass gav følgende kommentar: "har latt Norge i stikken". Også alliansen med Storbritannia fikk gjennomgå i tråd med NKPs holdning som følge av ikke-angrepspakten mellom Tyskland og Sovjetunionen.

Blant annet avisens språkbruk i 1940 gjorde at det ble vurdert landssviksak under rettsoppgjøret etter krigen, men saken ble henlagt ettersom redaktør Henry Wilhelm Kristiansen døde i tysk konsentrasjonsleir.

Avisen ble i 1945 erstattet av Friheten som partiets hovedorgan.

Hentet fra «http://no.wikipedia.org../../../a/r/b/Arbeideren.html»

Kategori: Nedlagte aviser i Oslo

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk